**Ministru kabineta rīkojuma projekta**

**„Par Rīgas pilsētas pašvaldības nekustamo īpašumu pārņemšanu valsts īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Rīgas pilsētas pašvaldības nekustamo īpašumu pārņemšanu valsts īpašumā”mērķis ir nodrošināt Aizsardzības ministrijas valsts pārvaldes iestādes funkciju īstenošanu, kura risinājums – pārņemt bez atlīdzības valsts īpašumā un nodot Aizsardzības ministrijas valdījumā divus Rīgas pilsētas pašvaldībai piederošus nekustamos īpašumus un vienu pašvaldībai piekrītošu nekustamo īpašumu Rīgā.Rīkojuma projekts stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa, 43. pants un 42.1 panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrija ir sagatavojusi Ministru kabineta rīkojuma projektu „Par Rīgas pilsētas pašvaldības nekustamo īpašumu pārņemšanu valsts īpašumā”, kura mērķis ir nodrošināt Aizsardzības ministrijas valsts pārvaldes iestādes funkciju īstenošanu, pārņemot bez atlīdzības valsts īpašumā un nododot Aizsardzības ministrijas valdījumā divus Rīgas pilsētas pašvaldībai piederošus nekustamos īpašumus – nekustamo īpašumu ar kadastra Nr. 0100 085 2118 Ezermalas ielā, Rīgā un nekustamo īpašumu ar kadastra Nr. 0100 109 2026 Rītabuļļos, Rīgā, kā arī Rīgas pilsētas pašvaldībai piekrītošu nekustamo īpašumu ar kadastra Nr. 0100 109 2016 Rīgā.Atsaucoties uz Aizsardzības ministrijas lūgumu, Rīgas dome 2017. gada 12. septembrī pieņēma lēmumu Nr. 193 (prot. Nr. 7, 32. §) “Par nekustamo īpašumu (kadastra Nr. 0100 085 2118, Nr. 0100 109 2026 un Nr. 0100 109 2016) nodošanu īpašumā bez atlīdzības Latvijas valstij Aizsardzības ministrijas personā valsts pārvaldes funkciju veikšanai”.Nekustamais īpašums ar kadastra Nr. 0100 085 2118 Ezermalas ielā, Rīgā sastāv no neapbūvētas zemes vienības (zemes vienības kadastra apzīmējums 0100 085 2118) 0,0039 ha platībā. Īpašuma tiesības uz nekustamo īpašumu ir nostiprinātas Rīgas pilsētas zemesgrāmatas nodalījumā Nr. 100000207745 uz Rīgas pilsētas pašvaldības vārda. Nekustamais īpašums atbilstoši spēkā esošajam teritorijas plānojumam atrodas tehniskās apbūves teritorijā.Nekustamais īpašums ar kadastra Nr. 0100 085 2118 Ezermalas ielā, Rīgā nepieciešams aizsardzības jomas valsts pārvaldes funkciju veikšanai, konkrēti – Latvijas Nacionālās aizsardzības akadēmijas darbības nodrošināšanai un drošības zonas paplašināšanai.Nekustamais īpašums (nekustamā īpašuma kadastra Nr. 0100 109 2026) Rītabuļļos, Rīgā sastāv no neapbūvētas zemes vienības (zemes vienības kadastra apzīmējums 0100 109 2026) 13,8319 ha platībā. Īpašuma tiesības uz nekustamo īpašumu ir nostiprinātas Rīgas pilsētas zemesgrāmatas nodalījumā Nr.100000092321 uz Rīgas pilsētas pašvaldības vārda. Nekustamais īpašums atbilstoši spēkā esošajam teritorijas plānojumam atrodas apstādījumu un dabas teritorijā, publiskās apbūves teritorijā ar apstādījumiem un ielu teritorijā, kā arī starptautiskās lidostas “Rīga” pacelšanās/nolaišanās sektoros un krasta kāpu aizsargjoslā, bet atbilstoši Ministru kabineta 2006. gada 14. marta noteikumiem Nr. 204 “Dabas parka “Piejūra” individuālie aizsardzības un izmantošanas noteikumi” tas atrodas īpaši aizsargājamās dabas teritorijās – dabas parka “Piejūra” dabas parka zonā un dabas lieguma zonā.Ņemot vērā, ka zemes vienības (zemes vienības kadastra apzīmējums 0100 109 2026) daļa aptuveni 702 m2 platībā atbilstoši Rīgas domes 2005. gada 20. decembra saistošo noteikumu Nr. 34 “Rīgas teritorijas izmantošanas un apbūves noteikumi” 15. pielikumam “Teritorijas plānotā (atļautā) izmantošana” un 17. pielikumam “Galvenās aizsargjoslas un citi zemesgabalu lietošanas tiesību apgrūtinājumi” atrodas ielu teritorijā (sarkanajās līnijās), Aizsardzības ministrija pēc nekustamā īpašuma pārņemšanas, izstrādājot un īstenojot zemes ierīcības projektu, nodalīs minēto ielu teritoriju un nodos to atpakaļ Rīgas pilsētas pašvaldībai likuma “Par pašvaldībām” 15. panta pirmās daļas 2. punktā minētās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana) – īstenošanai.Nekustamais īpašums (nekustamā īpašuma kadastra Nr. 0100 109 2016) Rīgā sastāv no neapbūvētas zemes vienības (zemes vienības kadastra apzīmējums 0100 109 2016) 4,0856 ha platībā. Zemes vienība ir pašvaldībai piekritīgā zeme, īpašuma tiesības uz to nav nostiprinātas zemesgrāmatā.Saskaņā ar Publiskas personas mantas atsavināšanas likuma 42.1 panta (2018. gada 6. marta likuma redakcijā) nosacījumiem pašvaldībai piekrītošais nekustamais īpašums tiks ierakstīts zemesgrāmatā uz pašvaldības vārda vienlaikus ar īpašuma tiesību nostiprināšanu valstij Aizsardzības ministrijas personā.Nekustamais īpašums (nekustamā īpašuma kadastra Nr. 0100 109 2026) Rītabuļļos, Rīgā un nekustamais īpašums (nekustamā īpašuma kadastra Nr. 0100 109 2016) Rīgā nepieciešami aizsardzības jomas valsts pārvaldes funkciju veikšanai, konkrēti – Nacionālo bruņoto spēku bāzes Dzintara ielā 63, Rīgā drošības zonas paplašināšanai, papildu piekļuves ceļa nodrošināšanai un apmācību iespēju pilnveidei.Izdevumi, kas saistīti ar rīkojuma projektā minēto nekustamo īpašumu pārņemšanu un ierakstīšanu zemesgrāmatā uz valsts vārda Aizsardzības ministrijas personā, tiks segti no Aizsardzības ministrijai iedalītajiem valsts budžeta līdzekļiem, un papildu finansējums no valsts budžeta nav nepieciešams. Nostiprinot zemesgrāmatā valsts īpašuma tiesības uz rīkojuma projektā minētajiem nekustamajiem īpašumiem, tiks norādīts, ka īpašuma tiesības nostiprinātas uz laiku, kamēr Aizsardzības ministrija nodrošina valsts aizsardzības uzdevumu īstenošanu, kā arī tiks ierakstīta atzīme par aizliegumu atsavināt nekustamo īpašumu un apgrūtināt to ar hipotēku. Ja šis nekustamais īpašums vairs netiks izmantots valsts aizsardzības uzdevumu īstenošanai, Aizsardzības ministrija to bez atlīdzības nodos Rīgas pilsētas pašvaldībai. |
| 3. | Projekta izstrādē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Rīgas pilsētas pašvaldība |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts tiks īstenots Aizsardzības ministrijai piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Rīgas pilsētas pašvaldība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Valsts aizsardzības politikas jomu.Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [*www.vestnesis.lv*](http://www.vestnesis.lv). |

Anotācijas II, IV, V un VI sadaļa – projekts šīs jomas neskar.

Aizsardzības ministrs R. Bergmanis

Valsts sekretārs J. Garisons

J. Balčūns, 67300230

Janis.Balcuns@vamoic.gov.lv

L. Riekstiņa, 67335154

Liene.Riekstina@mod.gov.lv